
                Nr.23/148/2006

AVIZ

asupra propunerii legislative pentru modificarea Legii nr.126 din 27 decembrie 1995 privind regimul materiilor explozive


În conformitate cu prevederile art.95 din Regulamentul Camerei Deputaţilor, republicat, Comisia pentru industrii şi servicii a fost sesizată, cu nr.P.l.x 591 din 29 iunie 2006, pentru aviz la Comisia pentru apărare, ordine publică şi siguranţă naţională, cu propunerea legislativă pentru modificarea Legii nr.126 din 27 decembrie 1995 privind regimul materiilor explozive, iniţiată de domnul deputat Emil Strunga.



Propunerea legislativă are ca obiect de reglementare modificarea Legii nr.126/1995 privind regimul materiilor explozive, în sensul interzicerii producerii, utilizării şi comercializării de către persoanele fizice a obiectelor artizanale şi de distracţie fabricate sau confecţionate pe bază de amestecuri pirotehnice.



Propunerea legislativă a fost avizată favorabil de Consiliul Legislativ, cu nr.338/06.03.2006.



Propunerea legislativă a fost respinsă de Senat în şedinţa din 22 iunie 2006.



Guvernul României, prin adresa nr.1158 din 10 aprilie 2006, a comunicat că nu susţine adoptarea propunerii legislative.



Propunerea legislativă a fost examinată în şedinţa comisiei din data de 29 august 2006.



În urma dezbaterilor, membrii comisiei au hotărât să avizeze negativ propunerea legislativă.



Prin obiectul de reglementare şi conţinutul său, propunerea legislativă face parte din categoria legilor ordinare.



În conformitate cu prevederile Constituţiei României, republicată, Camera decizională pentru această propunere legislativă este Camera Deputaţilor.

PREŞEDINTE,

Dan Ioan Popescu

Consilier,
Carmela Negulescu
